Uitgestelde verwagting leer ons volhard – Handelinge 1:1-11 » Somerstrand Gemeente
1 My eerste boek, Teofilus, het ek geskrywe oor alles wat Jesus gedoen en geleer het, van die begin af 2tot op die dag van sy hemelvaart. Voordat Hy in die hemel opgeneem is, het Hy deur die Heilige Gees bevele gegee aan die manne wat Hy as apostels uitgekies het. 3Ná sy dood het Hy aan hulle met baie onbetwisbare bewyse ook getoon dat Hy lewe. In die loop van veertig dae het Hy by verskeie geleenthede aan hulle verskyn en met hulle oor die dinge van die koninkryk van God gepraat. 4Terwyl Hy ’n keer saam met hulle aan tafel was, het Hy hulle beveel: “Moenie van Jerusalem af weggaan nie, maar bly wag op die gawe wat die Vader belowe het, soos julle van My gehoor het. 5Johannes het wel met water gedoop, maar julle sal binne ’n paar dae met die Heilige Gees gedoop word.”
Jesus praat oor die dinge van die koninkryk van God
Die eerste verse van Handelinge is swaar gelaai met intense betekenis. Die boek open met ‘n indringende gesprek oor die “dinge van die koninkryk van God.” (vers 3) Hoewel die apostels nie die tye en spesifieke geleenthede ken wat God in sy eie mag bepaal het nie (vers 7), sê Jesus vir hulle, hulle kan weet dat God aktief aan die werk is.
God is aktief aan die werk
Jesus is die Koning
Die nut van die hemelvaart
Ten tweede dat ons ons menslike natuur in die hemel as ‘n betroubare waarborg het dat Hy, as die Hoof; ook ons, sy lede, na Hom toe sal neem (Joh 14:2; 17:24; 20:17).
Die agenda is duidelik: Jerusalem en Judea – die plek waar hulle hulle bevind en die omliggende gebied; Samaria (die gehate gemengde volk wat regs langsaan hulle gebly het), en tot die eindes van die aarde. Gelyktydig.
Uitgestelde verwagting leer ons volharding
Maar, net so belangrik as die ervaring van die krag van die Heilige Gees en die besig wees met die koninkryk van God wat Jesus besig is om te vestig, is die uitsig op die eindpunt, die hemel, dit waarvan die Hemelvaart ons herinner. Dit is ons uitgestelde verwagting, die NT gebeure wat ons leer om te volhard en uit te hou.
Die “hemel” in die Bybel is God se ruimte. Die “aarde” is ons ruimte. Hemel en aarde is twee kante van dieselfde munt, waarvan die een kant tans vir ons onsigbaar en ontoeganklik is. God woon in die hemel en is vir ons onsigbaar. Tog is God se bedoeling dat hemel en aarde eenmaal verenig sal word – ‘n nuwe aarde en ‘n nuwe hemel – waar God self by ons sal kom woon.
Ons is nou medewerkers van God wat hierdie aarde transformeer deur die boodskap van Jesus na alle mense te neem. Die sendingveld is hier en daar, in ons onmiddellike omgewing, ons groter konteks en land, maar ook die eindes van die aarde. Ons het ‘n taak om die koningskap van Jesus te verkondig.
Die angel is uit ons toekoms gehaal. Die toekoms is nie iets wat ons moet vrees nie. Ons oë is na die toekoms gedraai. Ons verwag Jesus. Jesus sal weer terugkom net soos Hy gegaan het. Die toekoms is in Jesus se hande, en ons ontvang dit uit sy hand.